text: Horsens-borgere skal sortere deres skrald
  18 marts 2015 kl. 06.05
  Borgerne i Horsens får til efteråret et nyt affalds-system, der betyder, at deres skrald skal sorteres i fire typer. Det betyder 50.000 nye affalds-beholdere nu trilles ud til 26.000 husejere uden for Horsens midtby.
  Borgerne modtager beholderne i forbindelse med det nye affaldssystem, som kommunen indfører i september 2015.
  I denne uge sender Horsens Kommune orienteringsbrev ud til alle ejendomsejere uden for Horsens bymidte.
  Allerede i maj begynder Horsens Kommune at køre de mange beholdere ud til borgerne, men de må først tages i brug til september.
  Næste trin er Midtbyens affaldsbeholdere. Her kræver placeringen imidlertid en lidt mere omfattende vurdering af hver enkelt ejendom.
  Alle borgere vil få yderligere information om sortering og om det nye affaldssystem.
  - Find mere information om det nye affaldssystem her
  Fakta:
  Horsens Kommune indfører nyt affaldssystem 28. september 2015Dagrenovation skal fremover sorteres i fire typer:RestaffaldMadaffaldPapir og kartonMetal-, plast- og glasemballageAffaldet hentes hver 14. dagBorgerne kan selv vælge størrelsen på beholder til rest- og madaffaldAffaldet tømmes i opdelte rum i renovationsbilenKommunen bestemmer størrelsen på beholdere til papir- og emballageaffald
  
  